钦定古今图书集成/明伦汇编/闺媛典/第025卷 > 王显祖妻谷氏
## 钦定古今图书集成/明伦汇编/闺媛典/第025卷 > 王显祖妻谷氏

按《永平府志》：“谷氏，王显祖妻。生而聪颖端重，才德皆
出人右。幼失恃，即能代父主家事。及归王，不以世胄
女傲夫家，执妇道惟谨。事孀姑十馀年，无惰容。相夫
训子，读书守正。事伯兄伯姆恭敬尽礼，无异翁姑。疾
病扶持，竭力调护。同居四十馀年，略无嫌隙。抚孤侄
同己子，御下宽恕，教子孙以和顺勤俭，处外内戚党”，
胥笃恩义。奄逝日，远近悲悼，如失怙恃。淑范足法，懿
训可垂。夫显祖为贡士，子基、文杰，孙钦铨、镇钧，曾孙
德溥、德洪，俱成名。父子祖孙书香继美，皆谷母孝慈
所致。卒年七十有二。有司表其门。